फंसे हुए 3 लोगों को फायर डिपार्टमेंट ने बचाया; 50 साल पुरानी थी बिल्डिंग
Gujarat Ahmedabad Building Collapse Accident - अहमदाबाद के वेजलपुर इलाके में सोनल सिनेमा के पास तीन मंजिला बिल्डिंग ढह गई। बिल्डिंग में रहने वाले सभी लोगों को सुरक्षित निकाल लिया गया है
अहमदाबाद के वेजलपुर इलाके में सोनल सिनेमा के पास तीन मंजिला बिल्डिंग ढह गई। बिल्डिंग में रहने वाले सभी लोगों को सुरक्षित निकाल लिया गया है। फायर ऑफिसर जयेश खड़िया ने बताया कि उनकी टीम के पहुंचने के पहले ही 23 लोग सुरक्षित निकल चुके थे। बाकी फंसे 3 लोगों को पुलिस और फायर ब्रिगेड ने रेस्क्यू ऑपरेशन चलाकर निकाला।
मीडिया रिपोर्ट्स के मुताबिक, यह बिल्डिंग 50 साल पुरानी थी और इसे पहले ही जर्जर घोषित किया जा चुका था। ज्यादातर लोग यहां से घर खाली करके जा चुके थे, लेकिन कुछ परिवार अब भी इन जर्जर फ्लैट में रह रहे थे।
हादसे के बाद की ये तस्वीरें देखिए...
सितंबर 2022 में निर्माणधीन इमारत में लिफ्ट गिरने से 7 की मौत
अहमदाबाद में सितंबर 2022 में बन रही एक इमारत की लिफ्ट गिरने से 7 मजदूरों की मौत हो गई थी, जबकि एक गंभीर रूप से घायल हो गया था। गुजरात यूनिवर्सिटी के पास नई बनी रही बिल्डिंग में लिफ्ट सातवीं मंजिल से नीचे गिरी, जिसकी चपेट में ये मजदूर आ गए। बिल्डिंग की नौवीं मंजिल पर काम चल रहा था और मजदूर लिफ्ट के जरिए सामान ऊपर ले जा रहे थे। इसी दौरान सातवीं मंजिल पर पहुंचते ही लिफ्ट टूट गई। इस दौरान लिफ्ट में 8 मजदूर सवार थे।
बिल्डिंग गिरने से जुड़ी भास्कर की ये खास खबरें भी पढ़ें...
1. करनाल में तीन मंजिला राइस मिल ढही, 4 की मौत 
हरियाणा के करनाल में शिव शक्ति राइस मिल की तीन मंजिला इमारत ढह गई। इसके मलबे में दबकर 4 मजदूरों की मौत हो गई, जबकि 20 से 25 मजदूर मलबे में दब गए। ​​​​​​मौके पर मौजूद लोगों ने बताया कि 120 मजदूरों ने खिड़कियों से कूदकर जान बचाई। पूरी खबर पढ़ें...
2. मुंबई में 25वीं मंजिल से गिरी लिफ्ट, 3 जख्मी बाहर आए
मुंबई में 25वी मंजिल से लिफ्ट टूटकर गिर गई। हादसे में 20 साल के युवक की मौत हो गई, जबकि तीन लोग घायल हैं। मीडिया रिपोर्ट्स के मुताबिक, घटना विक्रोली में स्थित सिद्धिविनायक सोसाइटी में दोपहर को हुई। लिफ्ट में चार लोग थे, जैसे ही लिफ्ट ग्राउंड फ्लोर पर गिरी वहां मौजूद लोगों ने दमकल विभाग को सूचना दी। पूरी खबर पढ़ें...